**M&L 37 Cynnal archwiliadau ansawdd**

|  |  |  |
| --- | --- | --- |
| **Canlyniad Dysgu** | **Meini Prawf Asesu** | **Canllawiau ac ystod****Mae'r ymgeisydd yn darparu tystiolaeth ei fod yn deall:** |
| 1. Deall yr egwyddorion sy'n sail i reoli ansawdd
 | 1.1 Dadansoddi egwyddorion  rheoli ansawdd | Yr egwyddorion allweddol sy'n sail i reoli ansawdd mewn sefydliad a sut defnyddir yr egwyddorion hyn.Cydnabyddir yn gyffredinol fod 8 egwyddor rheoli ansawdd allweddol:* Ffocws ar y cwsmer
* Arweinyddiaeth
* Ymwneud pobl
* Ymagweddu prosesau
* Ymagweddu systemau at reoli
* Gwelliant parhaus
* Ymagweddu ffeithiol at wneud penderfyniadau
* Perthnasoedd cyflenwyr sydd o fudd i'r ddau barti
 |
| Yn y maen prawf hwn mae'n ofynnol i'r dysgwyr ddarparu dadansoddiad o ddwy egwyddor rheoli ansawdd o leiaf.  |
| 1.2 Dadansoddi diben a gofynion amrediad o  safonau ansawdd | Mae safonau ansawdd yn helpu sefydliadau i sicrhau bod y cynhyrchion, y gwasanaethau a'r systemau hyn yn bodloni manylebau neu feincnodau gofynnol.Bydd y safonau ansawdd a ddefnyddir mewn sefydliad yn gwahaniaethu, yn dibynnu ar fath a natur y busnes a gallant weithio i safonau sy'n cael eu cydnabod ym Mhrydain, Ewrop, neu'n Rhyngwladol.  |
| Yn y maen prawf hwn mae'n ofynnol i'r dysgwyr ddarparu dadansoddiad o ddiben a gofynion tair neu ragor o safonau ansawdd.  |
| 1.3 Dadansoddi manteision a  chyfyngiadau amrediad o dechnegau ansawdd | Mae amrywiaeth o dechnegau ansawdd sydd ar gael i reoli ansawdd mewn sefydliad a bydd manteision a chyfyngiadau i bob un. Gall y technegau gynnwys:* Dadansoddi costau ansawdd
* Mapio prosesau
* Cynllunio – Gwneud – Gwirio – Gweithredu / PDCA
* Archwiliadau ansawdd
* Gweithgareddau safoni
* Dull chwe sigma
* Cynnal a chadw ataliol llwyr (Total preventative maintenance)
 |
| Yn y maen prawf hwn mae'n ofynnol i'r dysgwyr ddarparu dadansoddiad o fanteision a chyfyngiadau tair neu ragor o dechnegau ansawdd.  |
| 1.4 Asesu sut mae rheoli  ansawdd yn cyfrannu i  gyflawni amcanion  y sefydliad | Os oes gan y sefydliad system rheoli ansawdd yn ei lle, bydd systemau yn eu lle sy'n adolygu arferion a phrosesau'r sefydliad yn barhaus er mwyn pennu a yw'r gofynion a nodwyd yn cael eu bodloni ac yn cael eu gwella.  |
| Yn y maen prawf hwn mae'n ofynnol i'r dysgwyr asesu sut mae rheoli ansawdd yn cyfrannu i gyflawni amcanion y sefydliad. |
| 1. Gallu paratoi at

gynnal archwiliadau ansawdd | 2.1 Sefydlu'r gofynion ansawdd perthnasol i'r gwaith sy'n cael ei archwilio | Proses archwilio [system ansawdd](http://en.wikipedia.org/wiki/Quality_system) yn systematig yw archwiliad ansawdd. Mae'n cael ei gwneud gan archwiliwr ansawdd mewnol neu allanol neu gan dîm archwilio. Mae archwiliadau'n ddull rheoli hanfodol er mwyn gwirio tystiolaeth wrthrychol o brosesau, i asesu pa mor llwyddiannus mae prosesau wedi cael eu gweithredu, er mwyn barnu effeithiolrwydd cyrraedd unrhyw lefelau targed a ddiffiniwyd, i ddarparu tystiolaeth ynghylch lleihau a dileu meysydd problemus. Hefyd dylai ganolbwyntio ar feysydd arferion da. Bydd y gofynion ansawdd i'r archwiliad yn amrywio, yn dibynnu ar ba agweddau ar y sefydliad sy'n cael eu harchwilio.  |
| Yn y maen prawf hwn mae'n ofynnol i'r dysgwyr ddarparu tystiolaeth fod dau neu ragor o ofynion ansawdd sy'n berthnasol i'r gwaith archwiliadwy wedi'u sefydlu.  |
| 2.2 Datblygu cynllun ar gyfer archwiliad ansawdd  | Mae cynllun archwiliad ansawdd yn nodi sut cynhelir yr archwiliad ac mae'n disgrifio'r gweithgareddau a wneir.Dylai'r cynllun archwiliad:* Diffinio amcan a chwmpas yr archwiliad
* Rhoi manylion ynghylch faint o amser bydd yr archwiliad yn ei gymryd
* Nodi lleoliad yr archwiliad
* Cadarnhau'r tîm archwilio
* Nodi'r elfennau ansawdd i'w harchwilio
* Nodi'r personél a fydd yn cael cyfweliad
* Rhestru'r dogfennau a'r cofnodion y mae angen iddyn nhw gael eu hadolygu
* Esbonio pryd cynhelir cyfarfod ag uwch reolwyr o'r sefydliad
* Rhoi manylion pryd bydd yr adroddiad terfynol ar gael a phwy fydd yn ei dderbyn.
 |
| Yn y maen prawf hwn mae'n ofynnol i'r dysgwyr ddarparu tystiolaeth fod cynllun ar gyfer archwiliad ansawdd wedi cael ei ddatblygu.  |
| 2.3 Paratoi'r ddogfennaeth sydd  ei hangen i gynnal archwiliad ansawdd | Bydd y ddogfennaeth sydd ei hangen i gynnal archwiliad ansawdd yn amrywio, yn dibynnu ar y sefydliad a'r archwiliad ansawdd sy'n cael ei wneud. Gall y ddogfennaeth sydd i'w pharatoi gynnwys:* Rhestri Gwirio Archwiliad
* Adroddiadau arsylwi
* Ffurflenni adroddiad archwiliad
 |
| Yn y maen prawf hwn mae'n ofynnol i'r dysgwyr baratoi dogfennaeth berthnasol ar gyfer archwiliad ansawdd. |
| 2.4 Nodi gofynion data i'r  rhai a fydd yn cefnogi'r  archwiliad | Proses casglu tystiolaeth yw archwiliad ansawdd a ddefnyddir i werthuso pa mor effeithiol mae sefydliad yn perfformio yn erbyn ei safonau ansawdd. Mae'n bwysig sicrhau bod pawb sy'n ymwneud â'r archwiliad yn eglur ynghylch y data sydd i'w casglu gan roi manylion yr hyn a gaiff ei gynnwys a'r hyn na chaiff ei gynnwys.  |
| Yn y maen prawf hwn mae'n ofynnol i'r dysgwyr ddangos eu bod wedi nodi o leiaf ddau o ofynion data i'r rhanddeiliaid perthnasol sy'n ymwneud â'r archwiliad.  |
| 1. Cynnal archwiliadau ansawdd
 | 3.1 Cadarnhau bod unrhyw gamau gweithredu y cytunwyd arnyn nhw'n flaenorol wedi cael eu gweithredu | Wrth baratoi at archwiliad, mae angen adolygu camau gweithredu o'r archwiliadau blaenorol er mwyn gweld a ydyn nhw wedi cael eu bodloni nawr, a thystiolaeth o'r hyn mae'r sefydliad/adran wedi'i roi yn ei le er mwyn dangos bod cydymffurfio ac ufuddhau i'r gofynion bellach.  |
| Yn y maen prawf hwn mae'n ofynnol i'r dysgwyr gadarnhau bod camau gweithredu y cytunwyd arnyn nhw o archwiliadau blaenorol wedi cael eu gweithredu. |
| 3.2 Dadansoddi gwybodaeth yn erbyn meini prawf ansawdd y cytunwyd arnyn nhw | Wrth gynnal [archwiliad](http://www.praxiom.com/iso-19011-definitions.htm#Audit), bydd angen adolygu'r wybodaeth a gasglwyd yn erbyn y meini prawf ansawdd y cytunwyd arnyn nhw er mwyn adolygu a oes cydymffurfiaeth. Bydd y wybodaeth i'w dadansoddi'n dibynnu ar [gwmpas](http://www.praxiom.com/iso-19011-definitions.htm#Audit_scope) a chymhlethdod yr archwiliad ac mae'n debygol y bydd yn dod o amrywiaeth o ffynonellau. Gallai rhai o'r rhain gynnwys**:*** Cyfweliadau
* Arsylwadau
* Dogfennau
* Cofnodion
* Data
* Cynlluniau
* Adroddiadau
 |
| Yn y maen prawf hwn mae'n ofynnol i'r dysgwyr ddangos bod gwybodaeth wedi'i dadansoddi yn erbyn o leiaf ddau faen prawf ansawdd y cytunwyd arnyn nhw.  |
| 3.3 Nodi enghreifftiau lle gellid gwella prosesau busnes, safonau ansawdd a/neu weithdrefnau  | Gellir adnabod meysydd lle mae diffyg cydymffurfiaeth yn yr adborth o archwiliad ansawdd allanol, ond gellir eu hadnabod hefyd drwy archwiliad mewnol ar ffurf hunanasesu prosesau busnes a safonau/gweithdrefnau ansawdd cyfredol.  |
| Yn y maen prawf hwn mae'n ofynnol i'r dysgwyr ddangos eu bod wedi nodi enghreifftiau lle gellir gwneud gwelliannau i ddwy neu ragor o brosesau busnes a safonau a/neu weithdrefnau ansawdd.  |
| 3.4 Cytuno ar gamau gweithredu ac amserlenni a fydd yn cywiro diffyg cydymffurfiaeth  | Dylai unrhyw gamau gweithredu y cytunwyd arnyn nhw er mwyn sicrhau cydymffurfiaeth yn y dyfodol fod yn rhai CAMPUS (Cyraeddadwy/Amserol/Mesuradwy/Penodol/Uchelgeisiol/Synhwyrol): neu SMART:* Penodol
* Mesuradwy
* Cyraeddadwy
* Realistig
* Wedi'u cyfyngu i amser
 |
| Yn y maen prawf hwn mae'n ofynnol i'r dysgwyr ddangos y bydd dau neu ragor o gamau gweithredu ac amserlenni y cytunwyd arnyn nhw yn cywiro mater diffyg cydymffurfiaeth a nodwyd.  |